KOMISSION DIREKTIIVI 94/3/EY,

annettu 21 päivänä tammikuuta 1994,

kolmannesta maasta tulevan välittömästi kasvien terveyttä uhkaavan lähetyksen tai haitallisen organismin pysäyttämistä koskevasta ilmoitusmenettelystä

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 93/110/EY(2), ja erityisesti sen 15 artiklan 4 kohdan,

sekä katsoo, että

kasvien, kasvituotteiden tai muiden tavaroiden tai eristettyjen haitallisten organismien direktiivin 77/93/ETY liitteessä V olevassa B osassa luetelluista tai luettelemattomista kolmansista maista tulevien sellaisten lähetysten osalta, joiden katsotaan aiheuttavan mainitun direktiivin liitteissä I ja II lueteltujen tai luettelemattomien haitallisten organismien välittömän kulkeutumis- tai leviämisvaaran, jäsenvaltioiden on ilmoitettava komissiolle ja muille jäsenvaltioille toimenpiteistä, jotka se on toteuttanut yhteisön alueen suojelemiseksi tältä vaaralta,

tämä tieto auttaa toisaalta komissiota arvioimaan pysäyttämisen kestoajan ja asiasta aiheutuvat vaarat sekä tarvittaessa valmistelemaan mahdollisimman nopeasti mahdollisia suoja- tai hävittämistoimenpiteitä yhteistyössä kyseisen jäsenval-tion kanssa, ja toisaalta muita jäsenvaltioita kohtaamaan vaarat,

sen vuoksi komission on luotava verkosto haitallisista organismeista ilmoittamista varten direktiivin 77/93/ETY 19 a artiklan 6 kohdan ensimmäisen luetelmakohdan mukaisesti,

on tärkeää, että yhteisön sellaisille tuontipaikoille, joita pysäyttämisen arvellaan koskevan, ja komissiolle ilmoitetaan viipymättä jokaisesta kasvien, kasvituotteiden tai muiden sellaisten tavaroiden jossakin yhteisön tuontipaikassa toteutetusta lähetyksen pysäyttämisestä, joiden epäillään aiheuttavan haitallisten organismien välittömän kulkeutu-mis- tai leviämisvaaran,

kunkin jäsenvaltion yksinomaisella keskusviranomaisella on tehtävänsä direktiivin 77/93/ETY soveltamisalaan kuuluvien kasvinsuojeluasioiden yhteensovittamisessa,

yhteensovittamiseen kuuluu pysäyttämisilmoitusten toimittaminen jäsenvaltiosta toiseen sekä kaikkiin tuontipaikkoihin, joita pysäyttämisen arvellaan koskevan, ja jotka sijaitsevat kyseisen jäsenvaltion alueella,

on aiheellista laatia yhteisön malli pysäyttämisilmoitus-lomakkeeksi, jota jäsenvaltioiden toimivaltaisten viranomaisten on käytettävä,

järjestelmän moitteeton toiminta edellyttää tietoverkoston luomista näiden lomakkeiden sisällön käyttämisestä ja käsittelystä,

järjestelmän hallinta ei estä käyttämästä osaa tiedoista, jotka sisältyvät pysäyttämisilmoituslomakkeisiin, 18 päivänä huhtikuuta 1951 Pariisissa allekirjoitetun Euroopan ja Välimeren maiden kasvinsuojelujärjestön perustamista koskevan yleissopimuksen mukaisesti, sellaisena kuin se on viimeksi muutettuna 21 päivänä syyskuuta 1988, ja

tämän direktiivin säännökset ovat pysyvän kasvinsuojelu-komitean lausunnon mukaiset,

ON ANTANUT TÄMÄN DIREKTIIVIN:

1 artikla

Tässä direktiivissä tarkoitetaan "pysäyttämisellä" kaikkia jonkin jäsenvaltion direktiivin 77/93/ETY 12 artiklan 8 kohdan säännösten mukaisesti toteuttamia tai toteutettavaksi tulevia toimia koko kasvien, kasvituotteiden tai muiden tavaroiden tai kasveille ja kasvituotteille haitallisen organismin kolmansista maista tulevalle mainitun direktiivin säännöksiä vastaamattomalle lähetykselle tai osalle sitä.

2 artikla

1 Jäsenvaltioiden on varmistettava, että sikäli kuin pysäyttäminen tapahtuu, pysäyttämisilmoitus osoitetaan viimeistään toisena pysäyttämisen suorittamista seuraavana työpäivänä, lukuunottamatta direktiivin 77/93/ETY 12 artiklan 1 kohdan b alakohdan rikkomusta, ja mieluiten vielä pikemmin hylkäämisen osalta, lukuunottamatta direktiivin 77/93/ETY 12 artiklan 1 kohdan b alakohdan rikkomusta:

- niiden omalle vastuussa olevalle yksinomaiselle keskusviranomaiselle,

- niiden omille kyseisille vastuussa oleville viranomaisille,

- niiden omille kyseisille tuontipaikoille,

- muiden jäsenvaltioiden yksinomaisille keskusviran-omaisille, sanotun kuitenkaan rajoittamatta 4 artiklassa säädettyjen erityissäännösten soveltamista,

- komissiolle.

2 Sen jäsenvaltion, joka vastaanottaa pysäyttämisilmoituksen toiselta jäsenvaltiolta, yksinomaisen keskusviranomaisen on huolehdittava, että tämä tieto välitetään viipymättä sen vastaanottamisen jälkeen kaikkiin sen omiin kyseisiin tuontipaikkoihin.

3 artikla

Pysäyttämisilmoitus laaditaan liitteessä esitetyn mukaiselle lomakkeelle ja täytetään asianmukaisesti niissä ohjeissa annettuja suosituksia noudattaen, jotka on laadittu asiantuntijoita ja kansallisia tarkastajia varten heidän harjoittaessaan toimintojaan, sellaisina kuin niistä on säädetty direktiivin 77/93/ETY 19 a artiklan 6 kohdan toisessa luetelmakohdassa.

4 artikla

Komissio vastaa kyseisen jäsenvaltion pyynnöstä pysäyttämisilmoituksista tiedottamisesta sikäli kuin direktiivin 77/93/ETY 19 a artiklan 6 kohdan ensimmäisessä luetelmakohdassa tarkoitettu verkosto on luotu, osoittaen muille jäsenvaltioille tämän direktiivin liitteessä esitetyn mukaisen asianmukaisesti täytetyn lomakkeen, sanotun kuitenkaan rajoittamatta 2 artiklan 1 kohdan neljännen luetelmakohdan säännösten soveltamista.

5 artikla

Tästä direktiivistä aiheutuvien velvoitteiden täyttämiseksi jäsenvaltioiden on mieluiten käytettävä hyväkseen komission luomaa verkostoa.

6 artikla

Komissio varmistaa kyseisen jäsenvaltion pyynnöstä ja luomansa verkoston rajoissa pysäyttämisilmoituslomakkeiden välittämisen Euroopan ja Välimeren maiden kasvinsuojelujärjestölle, jolle jäsenvaltio on velvollinen osoittamaan kaiken tiedon pysäyttämisistä kyseisen järjestön perustamista koskevan yleissopimuksen mukaisesti. Tätä varten komissio osoittaa tälle järjestölle liitteessä esitetyn mukaisen lomakkeen, joka on asianmukaisesti täytetty, mainitun lomakkeen 1, 2, 3, 15 c), d), e), f) ja g) ja 17 kohtaa lukuunottamatta.

7 artikla

1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan kolme kuukautta sen jälkeen, kun ne on julkaistu Euroopan yhteisöjen virallisessa lehdessä. Jäsenvaltioiden on ilmoitettava tästä komissiolle viipymättä.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.

2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle viipymättä. Komissio ilmoittaa asiasta muille jäsenvaltioille.

8 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Tehty Brysselissä 21 päivänä tammikuuta 1994.

Komission puolesta

René STEICHEN

Komission jäsen

(1) EYVL N:o L 26, 31.1.1977, s. 20

(2) EYVL N:o L 303, 10.12.1993, s. 19

LIITE

Direktiivin 3 ja 4 artiklassa säädetty lomakemalli EUROOPAN YTHEISÖ: KOLMANSISTA MAISTA TULEVAN LÄHETYKSEN TAI HAITALLISEN ORGANISMIN PYSÄYTTÄMISILMOITUS

>VIITTAUS KAAVIOON>